মাঠ থেকে বিদায় নিতে পারতেন আড়াই বছর আগেও, শেষবার দল থেকে বাদ পড়ার সময়। সেবার অবশ্য কেউ বাদ সাধেননি, স্রেফ ‘দলে আর দরকার নেই’ এটি বুঝে উঠতে পারেননি শেবাগ। এর জন্য হয়তো নির্বাচকদের ওপর একটু অভিমান রয়ে গেছে শেবাগের, ‘২০১৩ অস্ট্রেলিয়া সিরিজে বাদ দেওয়ার সময় নির্বাচকেরা আমার কাছে ভবিষ্যৎ পরিকল্পনা জানতে চায়নি। যদি তাঁরা সিদ্ধান্তটা আমাকে জানিয়ে দিতেন, তাহলে আমি ওই সিরিজেই অবসর নিয়ে নিতাম।’ শেবাগের এখনো একটু খেদ রয়ে গেছে এ নিয়েও যে, নির্বাচকেরা তাঁকে নাকি যথেষ্ট সুযোগ দেননি। অল্প কিছু ব্যর্থতার পরই নাকি তাঁকে ছুঁড়ে ফেলেছেন।